Tänane öö on nii soe, et on Tartu ööelu juba esmaspäeval kuumaks kütnud. Käisin korra "Bratislavas" terrassil siidrit rüüpamas. Rääkisime K & L'ga maailmaasjadest ja irvitasime iseendi üle. Üpris ruttu põgenesime sääskede eest sisse. Kuna nädalavahetusest veel väljapuhkamata, siis tahtsin peale esimest siidrit magama tulla. Aga õigem plaan tekkis. Nii läksime Notti nuusutama, et mis-kes-kuidas. Notis oli päris palju kliente. Tegime natuke kassat. Tunni aja jooksul käis nii  palju K&L tuttavaid läbi, et minus kerkis juba armukadeduseuss, et "miks te mind välja kutsute, kui ise terve õhtu teistega semmite".